Z A P I S N I K
22. sjednice Vijeća Gradske četvrti Donja Dubrava,
održane 18. veljače 2019.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Nikola Šandrk, Dubravka Šereg, Hrvoje Tomić i Zdravko Žvorc.
Nazočni članovi VMO: Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Davor Dokolenić – predsjednik VMO Resnički gaj, Anto Ešegović – predsjednik VMO Stari Retkovec, Branka Budimir – predsjednica VMO Čulinec, Marija Dončević - članica VMO „Ivan Mažuranić“ i Asmirka Belošević – članica VMO Novi Retkovec. 
Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava, Snježana Pehar i Silvestar Smrekar – stručni  referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno svih 15 članova Vijeća te ono može pravovaljano odlučivati. Otvara 22. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 21. sjednice. Budući da primjedbi nije bilo, nakon provedenog glasovanja utvrđuje da je isti jednoglasno prihvaćen. 
Potom predlaže dopunu dnevnog reda točkama 6., 7., 8. i 9. Materijale za dopunu dnevnog reda članovi Vijeća primili su prije početka sjednice. 
Pita članove Vijeća imaju li još kakvih prijedloga za dopunu dnevnog reda. Budući da drugih prijedloga nije bilo, nakon provedenog glasovanja predsjednik utvrđuje da su prijedlozi dopune jednoglasno prihvaćeni i da je jednoglasno usvojen


D N E V N I   R E D:

1. Prijedlog izvješća o radu Vijeća Gradske četvrti Donja Dubrava u 2018.
1. Prijedlog programa rada Vijeća Gradske četvrti za 2019.
1. Prijedlog Plana komunalnih aktivnosti Gradske četvrti Donja Dubrava u 2019.
1. Prijedlog zaključka o prijedlogu utroška sredstava s pozicije „ostali nespomenuti rashodi poslovanja“
1. Prijedlog zaključka o produljenju ugovora o zakupu prostora za rad Mjesnog odbora Resnički gaj
1. Prijedlog zaključka o prijedlogu prometnog rješenja na spoju Ulice badema, stare Čulinečke c. i I. Čulinca
1. Prijedlog zaključka o prijedlogu preimenovanja novog dijela Čulinečke ceste
1. Prijedlog zaključka o prijedlogu potreba za gradnjom i održavanjem vodoopskrbne i kanalske komunalne infrastrukture na području Gradske četvrti Donja Dubrava
1. Prijedlog zaključka o prijedlogu potreba za rekonstrukcijom komunalne infrastrukture na području Mjesnog odbora Čulinec
1. Prijedlozi zaključaka o davanju mišljenja po članku 86. Statuta Grada Zagreba na:
1. Prijedlog plana razvoja sustava civilne zaštite Grada Zagreba za 2019.
1. Prijedlog odluke o komunalnoj naknadi
1. Prijedlog odluke o komunalnom doprinosu
1. Prijedlog odluke o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza
1. Prijedlog odluke o izmjenama i dopunama Odluke o socijalnoj skrbi
1. Prijedlog Okvirne strategije pametnog Grada Zagreba – Zagreb Smart City
1. Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2019.
1. Prijedlog zaključka o sklapanju nagodbe u obliku javnobilježničkog akta
1. Pitanja, prijedlozi i obavijesti


Ad 1 - Prijedlog izvješća o radu Vijeća Gradske četvrti Donja Dubrava u 2018.
Predsjednik otvara raspravu o Prijedlogu izvješća o radu Vijeća Gradske četvrti u protekloj godini. Bez rasprave Vijeće jednoglasno donosi

IZVJEŠĆE O RADU VIJEĆA
GRADSKE ČETVRTI DONJA DUBRAVA U 2018. GODINI
(Tekst Izvješća s tabelarnim prikazom priložen je ovom zapisniku i njegov je sastavni dio)


Ad 2 - Prijedlog programa rada Vijeća Gradske četvrti za 2019.
Predsjednik otvara raspravu o Prijedlogu programa rada Vijeća za 2019. Bez rasprave Vijeće jednoglasno donosi

PROGRAM RADA VIJEĆA GRADSKE ČETVRTI
DONJA DUBRAVA ZA 2019. GODINU
(Tekst Programa rada priložen je ovom zapisniku i njegov je sastavni dio)


Ad 3 - Prijedlog Plana komunalnih aktivnosti Gradske četvrti Donja Dubrava u 2019.
Predsjednik obrazlaže Prijedlog Plana komunalnih aktivnosti u 2019. i otvara raspravu.
D. Šereg pita ima li toliko javnih zelenih površina u Starom Retkovcu kada je za njihovo održavanje planirano 450.206,00 kn.
Predsjednik odgovara da je na području Starog Retkovca sjeverno od željezničke pruge veliki broj zelenih površina i parkova, naročito iza stambenih zgrada uz ulicu Dubrava, a također je velika gradska površina na kojoj Vijeće planira gradnju doma umirovljenika.
Po završetku rasprave Vijeće jednoglasno donosi

Plan komunalnih aktivnosti
Gradske četvrti Donja Dubrava u 2019.
(Tekst Plana priložen je ovom zapisniku i njegov je sastavni dio)

Ad 4 - Prijedlog zaključka o prijedlogu utroška sredstava s pozicije „ostali nespomenuti rashodi poslovanja“
Predsjednik otvara raspravu o Prijedlogu zaključka. Bez rasprave Vijeće jednoglasno donosi

ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA

I.  Vijeće Gradske četvrti Donja Dubrava iz Razdjela Proračuna Grada Zagreba 0502, na poziciji 166-3299 "Ostali nespomenuti rashodi poslovanja" za 2019. raspolaže sa 200.000,00 kn.	
II. Vijeće Gradske četvrti predlaže utrošak sredstava iz točke I. ovog zaključka na slijedeći način:

1. Protokolarne potrebe i nepredviđeni troškovi                                       25.000,00 kn
  2. Društvena, kulturna, sportska i druga događanja (Dani Dubrave i sl.)85.000,00 kn
  3. Potrebe ustanova kojima je osnivač Grad Zagreb                                 90.000,00 kn

                                                                             Ukupno:                    200.000,00 kn

        III.  Daje se ovlaštenje predsjedniku Vijeća Gradske četvrti Donja Dubrava da u ime Vijeća tijekom godine iz Razdjela Proračuna Grada Zagreba 0502, na poziciji 166-3299 "Ostali nespomenuti rashodi poslovanja" za 2019. odobrava plaćanja do iznosa od 5.000,00 kn. 
             O potpisanim odobrenjima predsjednik Vijeća će izvijestiti Vijeće.

       IV. Ovaj će Zaključak biti dostavljen Gradskom uredu za mjesnu samoupravu.


Ad 5 - Prijedlog zaključka o produljenju ugovora o zakupu prostora za rad Mjesnog odbora Resnički gaj
Predsjednik pojašnjava da je potrebno produljiti zakup prostora za rad Mjesnog odbora Resnički gaj o čemu se prethodno Zaključkom očitovalo Vijeće Mjesnog odbora koje je dalo svoju suglasnost. Otvara raspravu. Bez rasprave Vijeće jednoglasno donosi

   Z A K L J U Č A K
o produljenju ugovora o zakupu prostora za rad 
Mjesnog odbora Resnički gaj

1. Podržava se Zaključak o produljenju ugovora o zakupu prostora, KLASA: 026-02/19-002/392; URBROJ: 251-06-02/405-19-3 kojeg je donijelo Vijeće Mjesnog odbora Resnički gaj na 21. sjednici, 14. veljače 2019.
1. Vijeće je suglasno da se za potrebe rada Vijeća Mjesnog odbora Resnički gaj, pod istim uvjetima, produlji ugovor o zakupu poslovnog prostora sa Jagicom Antolović, Čulinečka cesta 230, ukupne površine 32m² na godinu dana.
1. Ovaj se zaključak dostavlja Gradskom uredu za mjesnu samoupravu na daljnje postupanje.


Ad 6 - Prijedlog zaključka o prijedlogu prometnog rješenja na spoju Ulice badema, stare Čulinečke c. i I. Čulinca
Predsjednik podsjeća da je na 20. sjednici Vijeće već donijelo isti Zaključak na koji je iz Gradskog ureda za prostorno uređenje, izgradnju Grada, graditeljstvo, komunalne poslove i promet stigao negativan odgovor. Stoga predlaže usvajanje Prijedloga zaključka kojim se traži ponovni očevid nadležnih iz Odjela za promet i nazočnost predstavnika Gradske četvrti i Mjesnog odbora. Otvara raspravu. Bez rasprave Vijeće jednoglasno donosi

Z A K LJ U Č A K
o prijedlogu prometnog rješenja na spoju 
Ulice badema, stare Čulinečke c. i I. Čulinca

1. Razmotren je dopis Gradskog ureda za prostorno uređenje, izgradnju Grada, graditeljstvo, komunalne poslove i promet Klasa: 340-08/19-02/15; Urbroj: 251-13-41-1/003-19-2 od 10. siječnja 2019. vezano za prometnu regulaciju na raskrižju Ulica badema – Čulinečka cesta – I. Čulinec te Vijeće predlaže da se još jednom izvidi mogućnost regulacije kako je navedeno u dispozitivu dva.  
1. Predlaže se promjena sadašnjeg prometnog rješenja na način da cesta s prednošću prolaza bude Ulica badema i njezin spoj sa ulicom I. Čulinec (smjer istok – zapad), a da stara Čulinečka c. (smjer sjever – jug) bude sporedna cesta. Također se predlaže  postavljanje dodatne strelice za lijevo skretanje na semaforu kod izlaza iz podvožnjaka u smjeru juga (skretanje prema Ulici badema) i strelice za lijevo skretanje na semaforu kod izlaza iz I. Čulinca u smjeru istoka i u smjeru sjevera iz naselja stari Čulinec prema podvožnjaku.
1. Prilikom uvida na terenu tražimo da se pozovu i predstavnici Gradske četvrti i Mjesnog odbora Čulinec.
1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

Ad 7 - Prijedlog zaključka o prijedlogu preimenovanja novog dijela Čulinečke ceste
Predsjednik obrazlaže Prijedlog zaključka sukladan traženju Vijeća Mjesnog odbora Čulinec i otvara raspravu. Bez rasprave Vijeće jednoglasno donosi

Z A K LJ U Č A K
o prijedlogu preimenovanja novog dijela Čulinečke ceste

1. Razmotren je prijedlog Vijeća Mjesnog odbora Čulinec u svezi preimenovanja ulice (novog dijela  Čulinečke ceste).
1. Vijeće prijedlog smatra opravdanim budući da je ukazano na problem koji je uočen na kartama i navigaciji  jer postoje paralelne ulice istog naziva što uvelike stvara problem  stanovnicima naselja i ostalim građanima. Stoga Vijeće predlaže da se novi dio Čulinečke ceste preimenuje, od semafora na spoju Ulice platana i Čulinečke ceste do spoja na staru Čulinečku cestu kod križanja s ulicom I. Čulinec, u „ Čulinečki podvožnjak“.
1. Ovaj zaključak dostavlja se Gradskoj skupštini, Odboru za imenovanje naselja, ulica i trgova.
Ad 8 - Prijedlog zaključka o prijedlogu potreba za gradnjom i održavanjem vodoopskrbne i kanalske komunalne infrastrukture na području Gradske četvrti Donja Dubrava
Predsjednik napominje da je održan sastanak sa predstavnicima ViO i Plinare i uspjeli su definirati neke stvari. Radi se o malim ulicama koje bi trebalo napraviti pa je dogovoreno sa ViO-om da će Vijeće donijeti zaključak kako bi ih mogli uvrstiti u svoje Planove. Otvara raspravu o Prijedlogu zaključka. Bez rasprave Vijeće jednoglasno donosi

ZAKLJUČAK
o prijedlogu potreba za gradnjom i održavanjem 
vodoopskrbne i kanalske komunalne infrastrukture 
na području Gradske četvrti Donja Dubrava

1. Na području Gradske četvrti Donja Dubrava utvrđeno je da postoji potreba za gradnjom i održavanjem vodoopskrbne i kanalske komunalne infrastrukture za koje su potrebni manji zahvati, a uvelike bi podigli kvalitetu življenja građana. Vijeće smatra da bi kroz Plan komunalnih aktivnosti izrada projektne dokumentacije za te ulice trajala godinama, stoga predlaže Vodoopskrbi i odvodnji da kroz svoje planove i programe i izvanredno održavanje riješi izgradnju i rekonstrukciju vodoopskrbne i kanalske infrastrukture u sljedećim ulicama: Bizovačkoj, Beljskoj, Otočačkoj, Vrhovinskoj, Banatskoj od kbr. 14 do 25 i Lipovljanskoj.
1. Ovaj Zaključak dostavlja se Vodoopskrbi i odvodnji d.o.o. na daljnje postupanje.


Ad 9 - Prijedlog zaključka o prijedlogu potreba za rekonstrukcijom komunalne infrastrukture na području Mjesnog odbora Čulinec
Predsjednik  obrazlaže Prijedlog zaključka i otvara raspravu. Bez rasprave Vijeće jednoglasno donosi
ZAKLJUČAK
o prijedlogu potreba za rekonstrukcijom komunalne
infrastrukture na području Mjesnog odbora Čulinec

1. Na području Mjesnog odbora Čulinec u 2018. godini je realizirana rekonstrukcija vodoopskrbnog cjevovoda u Ulici palma sa šahtovima za daljnju rekonstrukciju  obližnjih ulica. Kako se u 2019. od strane Gradske plinare Zagreb d.o.o. planira ugradnja plinovoda u ulicama Jela, Jablana, Čempresa i Bršljana tražimo od nadležnog tijela da u 2020. u  svoj plan i program uvrstiti rekonstrukciju vodoopskrbnog kanala u gore navedenim ulicama kako bi Vijeće moglo u 2020. započeti uređenje i asfaltiranje istih.
1.  Ovaj Zaključak dostavlja se Vodoopskrbi i odvodnji d.o.o. na daljnje postupanje.


Ad 10 - Prijedlozi zaključaka o davanju mišljenja po članku 86. Statuta Grada Zagreba na:
1. Prijedlog plana razvoja sustava civilne zaštite Grada Zagreba za 2019.
                  Predsjednik otvara raspravu. Bez rasprave Vijeće jednoglasno donosi


Z A K L J U Č A K 
o davanju mišljenja o Prijedlogu plana razvoja sustava 
civilne zaštite Grada Zagreba za 2019.

1. Vijeće Gradske četvrti Donja Dubrava razmotrilo je Prijedlog plana razvoja sustava civilne zaštite Grada Zagreba za 2019., te na isti nema primjedbi niti  prijedloga.
1. Ovaj će zaključak biti upućen Stručnoj službi gradonačelnika.

1. Prijedlog odluke o komunalnoj naknadi
Predsjednik otvara raspravu. Bez rasprave Vijeće uz 14 glasova „za“ i 1 „suzdržanim“ glasom donosi

Z A K L J U Č A K 
o davanju mišljenja o Prijedlogu odluke 
o komunalnoj naknadi

1. Vijeće Gradske četvrti Donja Dubrava razmotrilo je Prijedlog odluke o komunalnoj naknadi te na isti nema primjedbi niti  prijedloga.
1. Ovaj će zaključak biti upućen Stručnoj službi gradonačelnika.

1. Prijedlog odluke o komunalnom doprinosu
Predsjednik otvara raspravu. Bez rasprave Vijeće uz 14 glasova „za“ i 1 „suzdržanim“ glasom donosi

Z A K L J U Č A K 
o davanju mišljenja o Prijedlogu odluke 
o komunalnom doprinosu

1. Vijeće Gradske četvrti Donja Dubrava razmotrilo je Prijedlog odluke o komunalnom doprinosu te na isti nema primjedbi niti  prijedloga.
1. Ovaj će zaključak biti upućen Stručnoj službi gradonačelnika.

1. Prijedlog odluke o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza
Predsjednik otvara raspravu. Bez rasprave Vijeće uz 13 glasova „za“, 1 „suzdržanim“  i 1 glasom „protiv“ donosi

Z A K L J U Č A K 
o davanju mišljenja o Prijedlogu odluke o dopuni Odluke o
prihvaćanju prijenosa osnivačkih prava nad ustanovom Upravljanje sportskim
objektima na Grad Zagreb i obavljanju osnivačkih prava i obveza

1. Vijeće Gradske četvrti Donja Dubrava razmotrilo je Prijedlog odluke o dopuni Odluke o prihvaćanju osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza te na isti nema primjedbi niti  prijedloga.
1. Ovaj će zaključak biti upućen Stručnoj službi gradonačelnika.


1. Prijedlog odluke o izmjenama i dopunama Odluke o socijalnoj skrbi
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o 
izmjenama i dopunama Odluke o socijalnoj skrbi

1. Vijeće Gradske četvrti Donja Dubrava razmotrilo je Prijedlog odluke o izmjenama i dopunama Odluke o socijalnoj skrbi te na isti nema primjedbi niti  prijedloga.
1. Ovaj će zaključak biti upućen Stručnoj službi gradonačelnika.

1. Prijedlog Okvirne strategije pametnog Grada Zagreba – Zagreb Smart City
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu Okvirne strategije
pametnog Grada Zagreba – Zagreb Smart City

1. Vijeće Gradske četvrti Donja Dubrava razmotrilo je Prijedlog Okvirne strategije pametnog Grada Zagreba – Zagreb Smart City te na isti nema primjedbi niti  prijedloga.
1. Ovaj će zaključak biti upućen Stručnoj službi gradonačelnika.

1. Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2019.
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o izmjenama Odluke o raspoređivanju
sredstava za redovito godišnje financiranje političkih stranaka i gradskih
zastupnica/zastupnika izabranih s liste grupe birača u 2019.

1. Vijeće Gradske četvrti Donja Dubrava razmotrilo je Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2019. te na isti nema primjedbi niti  prijedloga.
1. Ovaj će zaključak biti upućen Gradskoj skupštini, Odboru za Statut, Poslovnik i propise.

1. Prijedlog zaključka o sklapanju nagodbe u obliku javnobilježničkog akta
Predsjednik otvara raspravu. Bez rasprave Vijeće jednoglasno donosi
		
Z A K L J U Č A K 
o davanju mišljenja o Prijedlogu zaključka o sklapanju 
nagodbe u obliku javnobilježničkog akta

1. Vijeće Gradske četvrti Donja Dubrava razmotrilo je Prijedlog zaključka o sklapanju nagodbe u obliku javnobilježničkog akta te na isti nema primjedbi niti  prijedloga.
1. Ovaj će zaključak biti upućen Stručnoj službi gradonačelnika.

Ad 11 - Pitanja, prijedlozi i obavijesti
Predsjednik daje informacije o Gradskom programu građenja i održavanja komunalne infrastrukture te o planovima Gradske plinare za plinofikaciju u Čulincu i Starom Retkovcu.
D. Nekić predlaže da se zatraži stalni nadzor prometnog redarstva zbog nepropisnog parkiranja u Vinodolskoj ulici što onemogućava i ugrožava kretanje pješaka. Već nekoliko godina Vijeće traži postavljanje nadzornih kamera, a ima saznanja da niti ove godine neće biti postavljene.
K. Ešegović postavlja pitanje kada će biti izgrađen desni skretač iz Ulice kneza Branimira u III. Retkovec.
Predsjednik utvrđuje da će pitanje biti upućeno nadležnima.
Budući da više nije bilo pitanja i prijedloga, predsjednik zaključuje sjednicu u 17,30 sati. 



KLASA: 026-02/19-01/103				
URBROJ: 251-06-11-4-19-10
Zagreb, 18. veljače 2019.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing.

